Ţara în care testele Covid se fac la farmacie. În România, testele antigen sunt interzise în farmacii.
600 de farmacii din regiunea Romei, implicate într-o campanie de testare. Testele rapide făcute în farmaciile din Roma au preț fix, 22 de euro. Testele antigen sunt interzise în farmaciile din România.
Dacă mergi la Roma, te poţi testa pentru Covid-19 la farmacie. Nu este nevoie de trimitere de la vreun medic, dar trebuie să ai programare.Preţul este fix, 22 de euro, iar rezultatul testului vine în 15 minute. Cele mai multe farmacii şi-au montat corturi pentru testare şi au angajat personal suplimentar."Până ieri, făceam 60 de teste pe zi. Azi am mai chemat un doctor și putem să facem 100-120 de teste pe zi. Dacă ne gândim că sunt mai mult de 400 de farmacii și Regiunea Lazio care vor face testarea, putem spune că facem un serviciu public", a spus un farmacist.Datele celor care se testează şi rezultatele testelor sunt înregistrate şi merg direct la Serviciul de Sănătate Publică din Italia."De cum am auzit, m-am grăbit să vin. Am stat de multe ori la coadă la testare. Este altceva. Au plănuit totul foarte bine", a spus o femeie care trăieşte în capitala Italiei.Urmăriți Aleph News pe Facebook, Twitter, Youtube și Instagram!